plato-philosophy.gorgias 456
καὶ ὅταν γέ τις αἵρεσις ᾖ ὧν νυνδὴ σὺ ἔλεγες , ὦ Σώκρατες , ὁρᾷς ὅτι οἱ ῥήτορές εἰσιν οἱ συμβουλεύοντες καὶ οἱ νικῶντες τὰς γνώμας περὶ τούτων . ταῦτα καὶ θαυμάζων , ὦ Γοργία , πάλαι ἐρωτῶ τίς ποτε ἡ δύναμίς ἐστιν τῆς ῥητορικῆς . δαιμονία γάρ τις ἔμοιγε καταφαίνεται τὸ μέγεθος οὕτω σκοποῦντι . εἰ πάντα γε εἰδείης , ὦ Σώκρατες , ὅτι ὡς ἔπος εἰπεῖν ἁπάσας τὰς δυνάμεις συλλαβοῦσα ὑφʼ αὑτῇ ἔχει . μέγα δέ σοι τεκμήριον ἐρῶ · πολλάκις γὰρ ἤδη ἔγωγε μετὰ τοῦ ἀδελφοῦ καὶ μετὰ τῶν ἄλλων ἰατρῶν εἰσελθὼν παρά τινα τῶν καμνόντων οὐχὶ ἐθέλοντα ἢ φάρμακον πιεῖν ἢ τεμεῖν ἢ καῦσαι παρασχεῖν τῷ ἰατρῷ , οὐ δυναμένου τοῦ ἰατροῦ πεῖσαι , ἐγὼ ἔπεισα , οὐκ ἄλλῃ τέχνῃ ἢ τῇ ῥητορικῇ . φημὶ δὲ καὶ εἰς πόλιν ὅπῃ βούλει ἐλθόντα ῥητορικὸν ἄνδρα καὶ ἰατρόν , εἰ δέοι λόγῳ διαγωνίζεσθαι ἐν ἐκκλησίᾳ ἢ ἐν ἄλλῳ τινὶ συλλόγῳ ὁπότερον δεῖ αἱρεθῆναι ἰατρόν , οὐδαμοῦ ἂν φανῆναι τὸν ἰατρόν , ἀλλʼ αἱρεθῆναι ἂν τὸν εἰπεῖν δυνατόν , εἰ βούλοιτο . καὶ εἰ πρὸς ἄλλον γε δημιουργὸν ὁντιναοῦν ἀγωνίζοιτο , πείσειεν ἂν αὑτὸν ἑλέσθαι ὁ ῥητορικὸς μᾶλλον ἢ ἄλλος ὁστισοῦν · οὐ γὰρ ἔστιν περὶ ὅτου οὐκ ἂν πιθανώτερον εἴποι ὁ ῥητορικὸς ἢ ἄλλος ὁστισοῦν τῶν δημιουργῶν ἐν πλήθει . ἡ μὲν οὖν δύναμις τοσαύτη ἐστὶν καὶ τοιαύτη τῆς τέχνης · δεῖ μέντοι , ὦ Σώκρατες , τῇ ῥητορικῇ χρῆσθαι ὥσπερ τῇ ἄλλῃ πάσῃ ἀγωνίᾳ . καὶ γὰρ τῇ ἄλλῃ ἀγωνίᾳ οὐ τούτου ἕνεκα δεῖ πρὸς ἅπαντας χρῆσθαι ἀνθρώπους , ὅτι ἔμαθεν πυκτεύειν τε καὶ παγκρατιάζειν καὶ ἐν ὅπλοις μάχεσθαι , ὥστε κρείττων εἶναι καὶ φίλων καὶ ἐχθρῶν , οὐ τούτου ἕνεκα τοὺς φίλους δεῖ τύπτειν οὐδὲ κεντεῖν τε καὶ ἀποκτεινύναι . οὐδέ γε μὰ Δία ἐάν τις εἰς παλαίστραν φοιτήσας εὖ ἔχων τὸ σῶμα καὶ πυκτικὸς γενόμενος , ἔπειτα τὸν πατέρα τύπτῃ καὶ τὴν μητέρα ἢ ἄλλον τινὰ τῶν οἰκείων ἢ τῶν φίλων , οὐ τούτου ἕνεκα δεῖ τοὺς παιδοτρίβας καὶ τοὺς ἐν τοῖς ὅπλοις διδάσκοντας μάχεσθαι μισεῖν τε καὶ ἐκβάλλειν ἐκ τῶν πόλεων . ἐκεῖνοι μὲν γὰρ παρέδοσαν ἐπὶ τῷ δικαίως χρῆσθαι τούτοις πρὸς τοὺς πολεμίους καὶ τοὺς ἀδικοῦντας , ἀμυνομένους , μὴ ὑπάρχοντας · οἱ δὲ μεταστρέψαντες χρῶνται τῇ ἰσχύϊ καὶ τῇ τέχνῃ οὐκ ὀρθῶς .
Lemmas: καί ὅταν γε τις αἵρεσις εἰμί ὅς νυνδί σύ λέγω , ὦ Σωκράτης , ὁράω ὅτι ὁ ῥήτωρ εἰμί ὁ συμβουλεύω καί ὁ νικάω ὁ γνώμη περί οὗτος . οὗτος καί θαυμάζω , ὦ Γοργίας , πάλαι ἐρωτάω τίς ποτέ ὁ δύναμις εἰμί ὁ ῥητορική . δαιμόνιος γάρ τις ἐγώ καταφαίνω ὁ μέγεθος οὕτως σκοπέω . εἰ πᾶς γε οἶδα , ὦ Σωκράτης , ὅτι ὡς ἔπος λέγω ἅπας ὁ δύναμις συλλαμβάνω ὑπό ἑαυτοῦ ἔχω . μέγας δέ σύ τεκμήριον λέγω · πολλάκις γάρ ἤδη ἐγώ μετά ὁ ἀδελφός καί μετά ὁ ἄλλος ἰατρός εἰσέρχομαι παρά τις ὁ κάμνω οὐ ἐθέλω ἤ φάρμακον πίνω ἤ τέμνω ἤ καίω παρέχω ὁ ἰατρός , οὐ δύναμαι ὁ ἰατρός πείθω , ἐγώ πείθω , οὐ ἄλλος τέχνη ἤ ὁ ῥητορικός . φημί δέ καί εἰς πόλις ὅπῃ βούλομαι ἔρχομαι ῥητορικός ἀνήρ καί ἰατρός , εἰ δέω λόγος διαγωνίζομαι ἐν ἐκκλησία ἤ ἐν ἄλλος τις σύλλογος ὁπότερος δέω αἱρέω ἰατρός , οὐδαμοῦ ἄν φαίνω ὁ ἰατρός , ἀλλά αἱρέω ἄν ὁ λέγω δυνατός , εἰ βούλομαι . καί εἰ πρός ἄλλος γε δημιουργός ὅστις ἀγωνίζομαι , πείθω ἄν ἑαυτοῦ αἱρέω ὁ ῥητορικός μάλα ἤ ἄλλος ὅστις · οὐ γάρ εἰμί περί ὅστις οὐ ἄν πιθανός λέγω ὁ ῥητορικός ἤ ἄλλος ὅστις ὁ δημιουργός ἐν πλῆθος . ὁ μέν οὖν δύναμις τοσοῦτος εἰμί καί τοιοῦτος ὁ τέχνη · δέω μέντοι , ὦ Σωκράτης , ὁ ῥητορικός χράω ὥσπερ ὁ ἄλλος πᾶς ἀγωνία . καί γάρ ὁ ἄλλος ἀγωνία οὐ οὗτος ἕνεκα δέω πρός ἅπας χράω ἄνθρωπος , ὅτι μανθάνω πυκτεύω τε καί παγκρατιάζω καί ἐν ὅπλον μάχομαι , ὥστε κρατύς εἰμί καί φίλος καί ἐχθρός , οὐ οὗτος ἕνεκα ὁ φίλος δέω τύπτω οὐδέ κεντέω τε καί ἀποκτείνω . οὐδέ γε μά Ζεύς ἐάν τις εἰς παλαίστρα φοιτάω εὖ ἔχω ὁ σῶμα καί πυκτικός γίγνομαι , ἔπειτα ὁ πατήρ τύπτω καί ὁ μήτηρ ἤ ἄλλος τις ὁ οἰκεῖος ἤ ὁ φίλος , οὐ οὗτος ἕνεκα δέω ὁ παιδοτρίβης καί ὁ ἐν ὁ ὅπλον διδάσκω μάχομαι μισέω τε καί ἐκβάλλω ἐκ ὁ πόλις . ἐκεῖνος μέν γάρ παραδίδωμι ἐπί ὁ δίκαιος χράω οὗτος πρός ὁ πολέμιος καί ὁ ἀδικέω , ἀμύνω , μή ὑπάρχω · ὁ δέ μεταστρέφω χράω ὁ ἰσχύς καί ὁ τέχνη οὐ ὀρθός .